jkorsvik/nowiki_second_scrape_merged huggingface dataset:
Wrath of the Titans

Wrath of the Titans er et amerikansk actioneventyr fra 2012. Filmen er regissert av Jonathan Liebesman, og har Sam Worthington, Liam Neeson og Ralph Fiennes i hovedrollene. Filmen er en oppfølger til Clash of the Titans (2010), og er basert på gresk mytologi. 


== Handling ==
Det er gått ti år siden halvguden Perseus (Sam Worthington) reddet verden, og nå prøver han å legge den delen av livet bak seg for å leve et normalt liv med sønnen Helios (John Bell). Men når faren, guden Zeus (Liam Neeson), blir kidnappet av Hades (Ralph Fiennes) og Ares (Édgar Ramirez), må Perseus til Tartarus for å redde ham. Han reiser med fetteren Agenor (Toby Kebbell) og dronning Andromeda (Rosamund Pike) for å finne den falne guden Hephaestus (Bill Nighy), som vet veien dit. Når det i tillegg viser at Zeus', Hades' og Poseidons (Danny Huston) far Kronos har alliert seg med Hades og Ares, står det for alvor klart at en krig er på randen og at Perseus er verdens eneste håp for fred.


== Rolleliste ==
Sam Worthington i rollen som Perseus
Liam Neeson i rollen som Zeus
Ralph Fiennes i rollen som Hades
Édgar Ramirez i rollen som Ares
Toby Kebbell i rollen som Agenor
Rosamund Pike i rollen som Andromeda
Bill Nighy i rollen som Hephaestus
Danny Huston i rollen som Poseidon
John Bell i rollen som Helius
Lily James i rollen som Korrina
Alejandro Naranjo i rollen som Mantius
Freddie Drabble i rollen som Apollo
Kathryn Carpenter i rollen som Athena
Sinéad Cusack i rollen som Clea
Spencer Wilding i rollen som Minotaur
Martin Bayfield i rollen som Cyclops


== Eksterne lenker ==
Offisielt nettsted 
(en) Wrath of the Titans på Internet Movie Database 
(no) Wrath of the Titans hos Filmfront 
(sv) Wrath of the Titans i Svensk Filmdatabas 
(da) Wrath of the Titans i Danmark Nationale Filminstitut 
(fr) Wrath of the Titans på Allociné 
(nl) Wrath of the Titans på MovieMeter 
(en) Wrath of the Titans på AllMovie 
(en) Wrath of the Titans på Turner Classic Movies 
(en) Wrath of the Titans på Rotten Tomatoes 
(en) Wrath of the Titans på Metacritic
Kobberstikksamlingen i Berlin

Kobberstikksamlingen i Berlin (tysk: Kupferstichkabinett Berlin) er del av den tyske delstaten Berlins museer (Staatlichen Museen zu Berlin). Samlingen finnes i kulturkvartalet Kulturforum ved Potsdamer Platz. Det er det største museet for grafisk kunst i Tyskland. I samlingen finnes mer enn 500 000 trykk og ca 110 000 andre kunstverk på papir, det vil si tegninger, pasteller, akvareller og oljeskisser.


== Historie ==
Kobberstikksamlingen ble offisielt opprettet i 1831 med en samling av tegninger og akvareller som ble skaffet av kurfyrste Fredrik Vilhelm av Brandenburg i 1652. Samlingen vokste i løpet av 1800- og 1900-tallet med verker fra middelalderen, renessansen og senere verker, inkludert tegninger av Albrecht Dürer og Matthias Grünewald, Sandro Botticellis illustrasjoner til Dantes Den guddommelige komedie og godset til Adolph Menzel.I 1986 overtok Kobberstikksamlingen den grafiske samlingen til Nasjonalgalleriet i Berlin som hadde sitt tyngdepunkt i trykk fra 1900-tallet. Denne del av samlingen inkluderte ekspresjonistisk kunst som Nazi-Tyskland hadde klassifisert som «degenerert» (Entartete Kunst) og konfiskert. I 1994 åpnet Kobberstikksamlingen i en ny bygning i Kulturforum, gjenforent med deler av samlingen som hadde blitt delt mellom Øst- og Vest-Berlin, foruten også samlingen til Nasjonalgalleriet.


== Samlingen ==

Samlingen er konsentrert om europeiske tegninger og grafikk fra middelalderen til vår samtid. Den inneholder verker av bl.a. Mantegna, Botticelli, Dürer, Altdorfer, Matthias Grünewald og Hieronymus Bosch, Pieter Bruegel, Rembrandt og Tiepolo, Daniel Chodowiecki, Caspar David Friedrich, Schinkel og Adolph von Menzel. 
Det klassiske moderne er representert i samlingen med blant annet Edvard Munch, Ernst Ludwig Kirchner og Pablo Picasso. Videre finnes popart med verker av blant annet Richard Hamilton, Andy Warhol, Jasper Johns, Frank Stella, konseptkunst og minimalisme. 
En del av Chodowieckis verker finnes i en fast utstilling i Gemäldegalerie, også det i Kulturforum.


== Referanser ==


== Eksterne lenker ==
Offisielt nettsted 
(en) Kupferstichkabinett (Berlin) – kategori av bilder, video eller lyd på Commons
Søo

Søo, også kjent som Søa, er en elv i Heim kommune i Trøndelag som har sitt opphav fra Søvatnet i Orkdal (280 moh.) og videre fra Vasslivatnet (280–260 moh, avhengig av regulering). Den er hovedelv i Søavassdraget.
Vannføringen til Søo blir regulert gjennom en 20 meter høy steinfyllingsdam i vestenden av Vasslivatnet, som fungerer som reguleringsmagasin for Søa kraftverk (37 MW). Gjennom en 5216 m lang tunnel overføres det vann fra Hollaelva til Vasslivatnet, og fra Ytter Svorksjøen i Skjenaldelva kan det overføres vann til Søvatnet med både en kanal og ei rørgate. Eidsfossen kraftverk (0,4 MW) drives i Eidselva, nederste del av vassdraget.Vannet renner fra Vasslivatnet nedover Søvassdalen parallelt med Europavei 39 og videre ned mot Vinjeøra, men snur nordover om lag to kilometer øst for tettstedet, inn i Rovatnet (13 moh.) før den deretter har sitt utløp i Hemnfjorden ved Kyrksæterøra.


== Se også ==
Liste over elver i Trøndelag


== Referanser ==


== Eksterne lenker ==
(no) Søo i Store norske leksikon
Holleby

Holleby er et kirkesogn og et gods i Sarpsborg prosti.
På selve Tune-øya i øvre Tune lå "Alnes stavkirke", nevnt omkring 1400 i Biskop Eysteins jordebok og i 1426 som en annekskirke til Tune.
Den antas å være ødelagt i 1504 da Niels Ravaldsson herjet i Østfold. Holleby gård (gods) strøk også med. Det var omkring 1350 var en del av Havtore Jonssons Smålendske gods, men ble bygd opp igjen og blant annet eid av Olav Galles efterkommere.Biskop Jens Nilssøn var innom i 1598 og skriver

«...men der herre folck it stund bode paa Holdeby, holt de selff en træ capel vid macht, hede Holdeby capel; den er nu ødelagt, oc haffuer icke verit tieniste der i vdi 30 aar 1.» Det skal ha dreid seg om en stavkirke som var oppført rundt 1400.I dag finner vi Holleby kirke, bygd 1919.
Her er over tjue gravhauger.


== Referanser ==
Relaksjonseffekten

Relaksjonseffekten kan oppstå i elektrolytter (salt løst i væske, ofte vann) som blir utsatt for en potensialforskjell fra en spenningskilde (se elektrolyse). Ioner i løsningen vil da vandre mot elektroden med motsatt ladning. Når ionene med positiv ladning (kationer) vandrer gjennom elektrolytten vil de negative ionene (anion) bli tiltrukket kationet og henge seg på dette. Dette fører til at kationet bremses og mobiliteten reduseres. Dette gjelder selvfølgelig også motsatt for anionet.


== Elektroforese ==
Elektroforese er nært beslektet med dette og er effekten av at anionene som henger etter kationet også vil bli tiltrukket av den positive elektroden (katoden) og dermed bremse kationet ytterligere. Både elektroforese og relaksjonseffekten er størst i sterke elektrolytter, men ved lave konsentrasjoner vil begge to kunne neglisjeres. 


== Se også ==
Galvaniske celler
Elektrolyseceller
Galvanisering
Ren Hayakawa

Ren Hayakawa (早川漣, født 24. august 1987 i Jeonju i Sør-Korea) er en japansk bueskytter. Ved Sommer-OL 2012 vant hun bronsemedalje for Japan i lagkonkurranse kvinner.  Hun kom så til de siste 16 i den individuelle øvelsen i de samme lekene, hvor hun ble slått ut av den som tilslutt ble olympisk mester i øvelsen, Ki Bo Bae.Under Sommer-OL 2020 i Tokyo som ble arrangert i 2021 ble hun utslått i åttendedelsfinalen i den individuelle konkurransen.


== Referanser ==


== Eksterne lenker ==
(en) Ren Hayakawa – Olympedia 
(en) Ren Hayakawa – Sports-Reference (OL-resultater – arkivert) 
(en) Ren Hayakawa – World Archery Federation
Søa kraftverk

Søa kraftverk er et vannkraftverk i Hemne kommune i Trøndelag, tre kilometer nord for Kyrksæterøra. 
Kraftverket utnytter et fall på 280 bruttometer og er et magasinkraftverk med Søvatnet og det nedenforliggende Vasslivatnet med tilsammen 67 millioner m³ som kilde.
Ved Vasslivatnet er det bygget en tyve meter høy fyllingsdam av stein, og hvorfra vannet ledes i en ti kilometer lang tilløpstunnel til kraftverket nord for Kyrksæterøra. 
Midlere årsproduksjon er på 192 GWh og installert effekt er på 37 MW og drives med en francisturbin. 
Kraftverket tilhører TrønderEnergi Kraft AS. Søa kraftverk er for øvrig selskapets største heleide kraftverk. 
Kraftverket ble satt i drift i 1967, og grunnlaget for utbyggingen var å skaffe til veie elektrisk kraft for Holla Metall ved Kyrksæterøra. I forbindelse med utbyggingen ble det opprettet en kraftleieavtale mellom kraftverket og smelteverket med en varighet på 40 år. Kostnadene for utbyggingen var på i overkant av 52 millioner kroner, og hvor Ila og Lilleby Smelteverk dekket seks millioner gjennom egenkapital.


== Referanser ==


== Kilder ==
«NVE Atlas». Vannkraft.  Norges vassdrags- og energidirektorat
NVE vannkraftdatabase
TrønderEnergi
(no) Søa kraftverk i Store norske leksikon (Forfatter: Knut A Rosvold)
Miki Kanie

Miki Kanie (født 4. desember 1988 i Gifu) er en japansk bueskytter. I Sommer-OL 2012 vant hun bronsemedalje i lagkonkurranse kvinner.


== Referanser ==


== Eksterne lenker ==
(en) Miki Kanie – Olympedia 
(en) Miki Kanie – Sports-Reference (OL-resultater – arkivert) 
(en) Miki Kanie – World Archery Federation
Autódromo Internacional do Algarve

Autódromo Internacional do Algarve, vanligvis kalt Portimão Circuit, er en 4,692 km lang racerbane i Portimão, Portugal. Anlegget omfatter også en gokart-bane, en teknologipark, et femstjernes hotell, et sportskompleks og leiligheter.Banen kostet totalt 195 millioner euro å bygge og sto ferdig i oktober 2008. Banen ble homologert av FIM den 11. oktober 2008 og av FIA to dager senere. Banen ble designet av Ricardo Pina, Arquitectos. I oktober 2010 ble teamene i Formel 1 enige om å gi Portimao Circuit status som testbane.Banen er meget kupert, og kan i karakter minne om gamle Nürburgring og Spa-Francorchamps. Den har mange gode forbikjøringsmuligheter og er i alminnelighet godt likt av førerne.


== Referanser ==


== Eksterne lenker ==
(de) Offisielt nettsted 
(en) Autódromo Internacional do Algarve – kategori av bilder, video eller lyd på Commons
Lionel Cox

Lionel Cox (født 11. juli 1981) er en belgisk sportsskytter. Under Sommer-OL 2012 i London deltok han i 50 m rifle, liggende, der han tok sølvmedaljen etter at han hadde skutt 599 poeng i innledende skyting, han lå da som nr. 2 og klarte å holde den plassen gjennom finalen. Han var 4,3 poeng etter gullvinner Sergej Martinov fra Hviterussland, mens slovenske Rajmond Debevec tok bronsen 0,2 poeng etter ham.


== Referanser ==


== Eksterne lenker ==
(en) Lionel Cox – Olympedia 
(en) Lionel Cox – Sports-Reference (OL-resultater – arkivert) 
(en) Lionel Cox – ISSF 
Profil på london2012.com
Profil på BBC Sport Olympics 2012
Profil på Sports Yahoo.com under Sommer-OL 2012
Profil på www.NBColympics.com
Den store hvite flekken

Den store hvite flekken, også kjent som den store hvite ovalen, på Saturn er et navn gitt til periodiske stormer som er tilstrekkelig store til at de er synlige fra jorden via teleskoper. Flekkene kan bli flere tusen kilometer brede.Navnet kommer av analogen til Jupiters store røde flekk.


== Kilder ==
Kidger, Mark (1992). «The 1990 Great White Spot of Saturn». The 1993 Yearbook of Astronomy (engelsk). New York: W.W. Norton & Company. s. 176–215. ISBN 0-393-03454-2. 
Moché, Dinah (1996). «Chapter 9: Planets». Astronomy: a self-teaching guide (paper) (engelsk) (4th edition utg.). John Wiley & Sons. s. 245. ISBN 0-471-53001-8. Besøkt 26. november 2006. CS1-vedlikehold: Ekstra tekst (link)


== Eksterne lenker ==
(engelsk) Article on Saturn's Northern Electrostatic Disturbance Arkivert 10. september 2012 hos Wayback Machine. hos Sky and Telescope
(engelsk) 1990/1 Hubble-bilde
(engelsk) 2006: observert med et 12" teleskop av amatører nær Paris
(engelsk) Volunteers Help NASA Track Return of the Dragon
(engelsk) The Great White Spot at ESA/Hubble
(engelsk) Christopher Go's Saturn Website Pictures of Saturn's Northern Electrostatic Disturbance (2011)
Orkanøye

Orkanøye er et område med forholdsvis rolig vær i sentrum av store tropiske sykloner. Orkanens øye er vanligvis sirkulære og med en typisk diameter på 40–65 km. Syklonens laveste lufttrykk finnes i øyet, og kan være så mye som 15 % lavere enn lufttrykket utenfor stormen.
Tholin

Tholin eller tholiner er en blanding av heteropolymere organiske nitrogenforbindelser som ikke dannes naturlig på jorden, men som finnes i store mengder i solsystemets ytre – på overflaten av måner, kometer og dvergplaneter hvor de gir overflaten en rød farge. Tholiner finnes blant annet på saturnmånen Titan og asteroiden Sedna. Tholin kommer fra tholós som betyr «uklar».
Gwen Shepherd

Gwendolyn J. Shepherd (også kjent som Gwen Shepherd) er en amerikansk skuespiller. På 1970- og 1980-tallet spilte hun i forskjellige musikaler. Siden 1989 han hun hatt enkelte midre roller i forskjellige TV-serier.


== Eksterne lenker ==
(en) Gwen Shepherd på Internet Movie Database 
(en) Gwen Shepherd hos The Movie Database 
(en) Gwen Shepherd på Internet Movie Database 
(en) Gwen Shepherd hos The Movie Database
Rheas ringer

Rheas ringer er et ringsystem til månen Rhea, oppdaget av NASA 6. mars 2008. Dette ble den første oppdagelsen av ringer rundt en måne. Ringenes eksistens forekommer i de observerte endringene i elektronstrømmer som fanges av Saturns magnetfelt. Støv og fragmenter antas forlenge Rheas Hillsfære, men er mer kompakt jo nærmere månen og inkluderer tre smale ringer med enda høyere tetthet. Forskere antar at ringene fra begynnelsen kretset rundt Saturn, men at de sakte, men sikkert har blitt fanget av Rheas gravitasjon.


== Kilder ==
«Saturn Moon May Have Rings» (engelsk). National Geographic. Besøkt 3. august 2012. 


== Eksterne lenker ==
NASAs padkastsendinger
Titans atmosfære

Titans atmosfære er kjent som den eneste fullt utviklede atmosfæren som eksisterer på en naturlig satellitt i solsystemet.
Tilstedeværelsen av en betydelig atmosfære ble først antatt av den spanske astronomen Josep Comas Solà som observerte en betydelig kantformørkelse på Titan i 1903, og senere bekreftet av Gerard Kuiper i 1944 ved bruk av en spektroskopisk teknikk som ga et anslag for et atmosfærisk trykk av metan i størrelsesorden 100 millibar (10 kPa).


== Referanser ==


== Eksterne lenker ==
(en) Atmosphere of Titan – kategori av bilder, video eller lyd på Commons
Christian Ulrich von Nissen-Benzon

Christian Ulrich von Nissen-Benzon til stamhuset Skærsø (født 1691, død 1756) var en dansk embedsmann. Han var kommandant på Dansborg fra 1718,  guvernør i kolonien Trankebar fra 23. januar 1720 til 12. oktober 1726, senere etatsråd, stiftamtmann over Trondhjems stiftamt (1736–1744), stiftamtmann over Aarhus stiftamt, stiftamtmann over København, medlem av Danmarks Højesteret 1744–56 og ridder av Dannebrogordenen 1747.
Hans bror Christian Siegfried von Nissen-Benzon til Skærsø (1700–1763) var generalmajor. Navnet von Nissen-Benzon ble etter adelig skikk antatt av de to brødrene da de arvet stamhuset Skærsø fra sin kusine Sophie Amalia Benzon til Skærsø i 1754. De var sønner av etatsråd Herman Lorentz von Nissen, som ble adlet 3. november 1710, og tilhørte en godseierslekt fra Sønderjylland (Nissen (slekt fra Sønderjylland)). Deres mor var Ida Sophie Amalie Glud (1672–1703), datter av biskop i Viborg Søren Glud (adlet 1679) og Ida Christine Moth (en søster av kongens elskerinne Sophie Amalie Moth). Deres mor var blant annet kusine til Ulrik C. Gyldenløve.


== Referanser ==


== Litteratur ==
Harald Nissen og Gunnar Brun Nissen, Slekten Nissen fra Bov sogn i Sønderjylland, Trondheim, 1978
von Nissen og von Nissen-Benzon, Danmarks Adels Aarbog 1927 II, 73; med rettelser 1929, 312; 1944, 112; 1953, 44.


== Eksterne lenker ==
(no) Christian Ulrich von Nissen-Benzon på NLIs Lokalhistoriewiki.
Titans sjøer

Titans sjøer er ansamlinger med etan og metan i væskeform som har blitt oppdaget av Cassini-sonden, og som har vært antatt å eksistere lenge. De store er kjent som maria (hav) og de mindre er kjent som lacūs (innsjøer).


== Referanser ==


== Eksterne lenker ==
(engelsk) Map of Titan's north polar liquid bodies with feature names fra USGS Saturn system page
Skyting under Sommer-OL 2012 – 25 m silhuettpistol menn

Mennenes 25 m silhuettpistol under Sommer-OL 2012 fant sted 2. og 3. august på Royal Artillery Barracks.
Øvelsen bestod av to deler: en innledende skyting og en finale. I den innledende skytingen skjøt hver skytter 60 skudd med pistol på 25 meters avstand. Hvert skudd gir poeng fra 1 til 10, hvor 10 er maksimum for ett skudd. Det ble skutt mot 5 skiver i hver serie, og hver skytter skjøt 12 serier med begrenset skytetid. Fire serier måtte skytes i løpet av 8 sekunder hver, de fire neste innen med 6 sekunders skytetid og de fire siste med 4 sekunders skytetid.
De 6 beste skytterne i innledende skyting gikk videre til finalen, hvor alle begynte med null poeng igjen. I finalen skjøt de ytterligere 40 skudd, fordelt på 8 serier med 5 skudd i hver serie med skytetid 4 sekunder. Etter fjerde serie ble utøveren med lavest poengsum tatt ut av konkurransen for hver nye serie, slik at man til slutt stod igjen med de to beste skytterne som skjøt om gullet i den siste serien.


== Overraskende gull til Cuba ==
Verdensener Alexei Klimov fra Russland ledet før finalen etter å ha skutt 592 poeng i den innledende skytingen. I finalen startet alle med null poeng igjen, og Klimov startet med en perfekt serie i finalen, men sviktet etterhvert og endte utenfor pallen. I stedet var det cubanske Leuris Pupo som var best i finalen og tok Cubas første gull i London-OL, fulgt av indiske Vijay Kumar på sølvplass og Kinas Ding Feng på bronseplassen. Lupo tangerte verdensrekorden på 34 poeng i finalen.


== Innledende skyting ==


== Finale ==


== Referanser ==


== Eksterne lenker ==
Offisielle resultater fra innledende skyting
Offisielle resultater etter finalen
Leuris Pupo

Leuris Pupo (født 9. april 1977) er en cubansk skytter som har deltatt i Sommer-OL 2000, 2004, 2008 og 2012 i øvelsen 25 m silhuettpistol. Han vant et verdenscupstevne i Buenos Aires i 1998. I Sommer-OL 2012 slo han overraskende knock-out på alle i finalen med tangering av finalerekorden på 34 poeng og tok Cubas første gull i London-lekene.Under Sommer-OL 2020 i Tokyo som ble arrangert i 2021, tok han sølv i 25 meter silhuettpistol.


== Referanser ==


== Eksterne lenker ==
(en) Leuris Pupo – Olympedia 
(en) Leuris Pupo – Sports-Reference (OL-resultater – arkivert) 
(en) Leuris Pupo – ISSF
Jonas Meek Strømman

Jonas Meek Strømman (født 1988 i Oslo) er en norsk fotograf. 
I 2011 tok han konsertopptak til rapduoens Envys låt «One Song». Opptakene redigerte Meek Strømman til musikkvideo, og den ble kåret til Årets musikkvideo under Spellemannprisen 2011.


== Bakgrunn ==
Meek Strømman fikk tidlig interesse for foto. Som student ved Høgskolen i Oslo tok han et kurs i utviklingsstudier, og under en ekskursjon til Zambia ble han inspirert til å utvikle sin visuelle formidling. Han begynte deretter på Bilder Nordic School of Photography.


== Referanser ==


== Eksterne lenker ==
bildernordic.no om Jonas Meek Strømman (engelsk)
Benzon (borgerlig slekt)

Benzon er en borgerlig dansk slekt med geistlig svensk opphav.
Fra geistlige i Sør-Sverige og Danmark finner vi etterkommere som gjorde det godt i apotekerbransjen. Familien etablerte den kjemiske fabrikken Alfred Benzon A/S i København i 1849. Firmaet fant opp det som ble varemerket Natusan i 1949, men ble dessverre ble kjøpt opp i 1959 og videreført under navnet Mecobenzon A/S.

		
		
		


== Se også ==
Benzon (adelsslekt)


== Litteratur ==
Benzon i Den store danske (leksikon).
Sayed Jamaluddin Afghani

Allama Sayed Jamaluddin Afghani /Sayed Jamaluddin Asadabadi (Pasjto : علامه سيد جمال الدين افغان) (født 1838 – død 9. mars 1897) var en politisk aktivist og islamsk ideolog i den muslimske verden på slutten av 1800-tallet, særlig i Midtøsten, sørlige Asia og i Europa. Han var en av grunnleggerne av den islamske modernisme, og tok til orde for for en pan-islamsk enhet. Han har blitt beskrevet som «mindre interessert i teologi enn i å organisere motstand mot press fra den vestlige verden».Det hersker usikkerhet om han var født i Afghanistan eller Iran.


== Bibliografi ==
Sayyid Jamāl-ad-Dīn al-Afghānī: Continued the statement in the history of Afghans Egypt, arabisk original: تتمة البيان في تاريخ الأفغان  Tatimmat al-bayan fi tarikh al-Afghan, 1901 ( Mesr, 1318 Islamic lunar jear (calendar)
Sayyid Jamāl-ad-Dīn al-Afghānī: Brochure about Naturalism or materialism, original på presisk : رساله نیچریه (Ressalah e Natscheria) oversatt av Muhammad Abduh til arabisk


== Referanser ==
Elefantiasis

Elefantiasis eller elefantsyken er en tilstand der lymfedrenasjen (avløpet av lymfe) er hindret, og visse kroppsdeler, oftest armer, bein eller kjønnsorganer, derfor hovner voldsomt opp i lymfødem. Etter hvert fortykkes bindevevet og huden, som får preg av elefantskinn, derav navnet.Sykdommen skyldes oftest filariasis, en tropisk sykdom der det har oppstått infeksjon på grunn av filarier, det vil si parasitter i form av snyltende flatorm som slår seg ned i lymfekarene og tetter dem igjen. Lymfekarene kan også skades ved strålebehandling eller kirurgiske inngrep, eventuelt kan avløpshinderet oppstå på grunn av trykk fra svulster.Selve ordet er dannet av de greske elefas, som betyr 'elefant', og -iasis, 'tilstand'.


== Referanser ==


== Eksterne lenker ==
(en) Lymphatic filariasis – kategori av bilder, video eller lyd på Commons 
Nhi.no om elefantsyke og filariasis
Sediqullah Reshtin

Sediqullah Reshtin / Sediqullah Rekhtin (Pasjto: صديق الله رښتين ,født: 1919 - døde 1998) var en afghansk forfatter og historiker ved universitetet i Kabul. Han skrev også romaner og dikt. Sediqullah har skrevet over 60 bøker på pasjto, hvorav 29 av dem har blitt utgitt.


== Referanser ==
Abdul Shakoor Rashad

Abdul Shakoor Rashad (født 14. november 1921, død 1. desember 2004) (pasjto: عبدالشکور رشاد) , var en kjent afghansk forfatter og historiker som er født i Afghanistans Kandahar-provins.
Søren Glud

Søren Glud (født 30. mai 1621, død 25. februar 1693) var en dansk biskop av Viborg.
Han var sønn av sogneprest og prost Søren Andersen Jelling (1590–1681) og Maren Sørensdatter (1593–1666). Fra 1648 var han prest i Høje Tåstrup. Gjennom sitt andre ekteskap med Ida Christine Moth (1644–1689) kom han til å tilhøre det mektige mothske parti, ettersom hans svigerfar var kongelig livlege Poul Moth og hans kones søster var kongens elskerinne Sophie Amalie Moth grevinne Samsøe. Søren Glud var dermed onkel til Ulrik C. Gyldenløve. Dette medvirket til at den hittil ukjente presten ble utnevnt til biskop av Viborg i 1673. Han ble dr.theol. i 1675 og ble opphøyet i adelstanden i 1679.
Han var far til lagmann i Fredrikstad, amtmann i Buskerud og justisråd Poul Glud (1662–ca. 1719), sogneprest ved Bergens domkirke og prost over Nordhordland Søren Glud (1662–1696), Ida Christine Glud (1668–1724) gift med Hans Benzon til stamhuset Skærsø og Ida Sophie Amalie Glud (1672–1703) gift med etatsråd og godseier Herman Lorentz von Nissen (1663–1717), adlet 1710.


== Referanser ==


== Litteratur ==
Dansk Biografisk Leksikon
Gulpacha Ulfat

Gulpacha Ulfat (pasjto:ګل پاچا الفت ) (født 1909, død 19. desember 1977) var en afghansk forfatter og dikter. Han ble født i Laghman-provinsen som ligger i østlige delen av Afghanistan. 
Han var blant de første afghansk forfattere som bidro med realismens sjangere i sitt forfatterskap. Han skrev flere bøker om religiøse og politiske emner, både i vers og prosa, og tallrike artikler, men mange av hans tekster er aldri blitt utgitt.


== Referanser ==
Janne Langehaug Antonsen

Janne Langehaug Antonsen (født 10. mars 1974 på Spydeberg) er en norsk tidligere friidrettsutøver som satset på kulestøt og diskoskast. Hun vant kulestøt under NM i friidrett 1994 og representerte Spydeberg IL.Antonsens personlige rekorder er 15,47 meter i kulestøt og 48,78 meter i diskos. Resultatene er henholdsvis nummer 5 og nummer 14 i Norge gjennom alle tider (per 1. juni 2012).


== NM-medaljer ==


== Referanser ==